<classify> WAZIRI wa Nchi, Ofi si ya Rais Tawala za Mikoa na Serikali za Mitaa, Selemani Jafo ametaka Mipango ya Upangaji Miji nchini ufanye haraka ili kuepusha makazi holela kutokana na kasi ya watu kuhamia mijini kwani ifi kapo 2025 nusu ya Watanzania watakuwa wanaishi mijini.Jafo alisema lazima mipango hiyo kufanyika haraka kutokana na ukweli kwamba kabla ya mwaka 2035, Jiji la Dar es Salaam ambalo ni la sita kwa ukuaji duniani, litakuwa miongoni mwa majiji makubwa duniani mega city wenye wakazi zaidi ya milioni 10.Aitoa angalizo hiyo kabla ya Kuzindua Mpango Kazi wa Uendelezaji Miji Tanzania uliofanyika jijini hapa jana akasema bila kuharakisha miji itapangwa hovyo na huduma zitakosekana sababu ya kutopitika.Alisema hilo ni jukumu la viongozi, taasisi, idara na kila mtu wakiwemo wakuu wa mikoa na katibu tawala na wadau mbali mbali kuhakikisha wanashiriki katika mipango ya kupanga miji ili kuepusha miji kujengwa holela kama ilivyo katika baadhi ya maeneo jijini Dar es Salaam.Alisema ukipita kwa ndege maeneo ya Vingunguti, Majohe na maeneo mengine jijini Dar es Salaam limepangwa hovyo hadi huduma za zimamoto haziwezi kupatikana, lakini pia harusi na maiti hazifikishwi nyumbani na magari yanaegeshwa kwa majirani kwa kushindwa kufika nyumbani.Mkakati wa serikali kupitia dira yake inayotaka nchi kufikia uchumi wa kati ifikapo 2025, utafanikiwa vizuri zaidi kama kasi ya kupanga miji itaenda sambamba. Naye Naibu Waziri wa Ardhi, Nyumba na Maendeleo ya Makazi, Dk Angelina Mabula alisema wizara inaendelea kusimamia uendelezaji wa miji, ambako utayarishaji wa Mipango Kabambe ya Miji una urasimishaji wa makazi holela katika kipindi cha miaka mitatu 201617-201819 jumla ya mipango 30 imetayarishwa katika miji nchini.Alisema kati ya hiyo, 20 imekamilika na 10 ipo katika hatua mbali mbali. Wizara inaendelea kutekeleza miradi mbali mbali inayotarajiwa kuimarisha umiliki wa ardhi kwa kila kipande cha ardhi kisajiliwe. Wizara hiyo iliandaa programu ya miaka 10 2013-2023 ya kurasimisha na kuzuia ujenzi hople ambapo hadi Juni mwaka huu jumla ya makazi 627,000 yammerasimishwa katika halmashauri mbalimbali nchini.Akizungumza awali, Mkurugenzi Mtendaji, ESRF, Dk Tausi Kida kabla ya uzinduzi wa Mpango Kazi wa Uendelezaji Miji Tanzania ulioandaliwa na Maabara ya Ukuaji wa Miji Tanzania TULab, alisema takwimu zinaonesha kuwa idadi ya watu waishio mijini Tanzania inatarajiwa kufikia milioni 45 mwaka 2030. Ukuaji huo unaifanya Tanzania iwe nchi ya 6 kwa kasi ya ukuaji wa Miji ulimwenguni. Miji mingi ya Tanzania inakua.Pia zinaonesha Dar es Salaam itakuwa moja ya Majiji Makubwa Mega City kwa kuwa na kiwango cha watu milioni 10 kabla ya mwaka 2035, alisema. Alisema kwa kuangalia kasi hii ya ukuaji wa miji nchini, kuna umuhimu kwetu kama nchi kuwa na mipango mizuri ya maendeleo ya miji kwani wabobezi wa masuala ya watu na makaazi wanaelewa changamoto zinazojitokeza jiji linapokuwa jiji kubwa.  <topic>: kitaifa 